section_heading: Nastanak
paragraph_text: Hrvatska demokratska zajednica 1990. osnovana je 8. travnja 2006. u Mostaru. Nastala je tako što se izdvojila iz Hrvatske demokratske zajednice Bosne i Hercegovine. Za predsjednika je izabran Božo Ljubić koji je u srpnju 2005. bio protukandidat Draganu Čoviću za mjesto predsjednika HDZ-a BiH. Ljubić je optužio Čovića za potkradanje glasova zbog čega je, zajedno s pristašama, napustio HDZ BiH i osnovao HDZ 1990. Najavio je da će se HDZ 1990 vratiti na politiku HDZ-a BiH iz 1990-ih, te istodobno optužio vodstvo HDZ-a BiH da je stranku dovelo do političke margine i u potpunu izolaciju. Najviše je, međutim, zamjerio prekidanje veza s Hrvatskom demokratskom zajednicom u Zagrebu te naveo kako je zbog Čovića HDZ-u BiH Europska pučka stranka suspendirala status promatrača.<ref>Utemeljen "HDZ 1990", Ljubić privremeni predsjednik. Jutarnji list, 8. travnja 2006. Pristupljeno 29. rujna 2013.<ref>Zašto HDZ 1990?. Hrvatska demokratska zajednica 1990, 1. srpnja 2010. Pristupljeno 29. rujna 2013. Navodno se, prema svjedočenju Mladena Barišića u postupku protiv predsjednika vlade Hrvatske Ive Sanadera, nakon raskola HDZ 1990, Ljubić sastao sa Sanaderom, koji je Ljubiću dao 1.2 milijuna kuna kao podršku novonastaloj stranci. Ljubić je Barišićev iskaz nazvao "odvratnim lažima".<ref>Ana Škiljić-Ravenšćak: Ljubić: Barišić laže, Sanader mi nije dao novac iz crnih fondova. Večernji list, 25. travnja 2012. Pristupljeno 15. srpnja 2014.